**Tantárgyi tematika és félévi követelményrendszer**

**19. századi egyetemes történelem 1. OTR 1015L (elmélet és gyakorlat)**

**A tantárgy elsajátításának célja:**

A „hosszú 19. század” Európa polgárosodásának kora. Ismerjék meg a hallgatók ennek a korszaknak a legfontosabb folyamatait, történéseit, nagyhatalmi erőviszonyainak és diplomáciájának összefüggéseit, értsék a gazdasági és társadalmi téren bekövetkezett változások okait és következményeit. A „hosszú 19. század” történetét 2 fő rendezői elv befolyásolta: a nacionalizmus és a modernizáció. A hallgatókkal tudatosítani kell, hogy a 19. század kardinális kérdése a parasztpolitika. Azokban az államokban, ahol a jobbágykérdést a korszak elején többé-kevésbé megnyugtatóan rendezték – akár csak a telkes jobbágyállományra koncentrálva – ott a modernizáció gyorsabb ütemben haladt előre. Ahol ez késve vagy hiányosan történt meg (Közép- és Kelet-Európa), a hátrányok tovább halmozódtak. A hallgatók megismerik a kelet-európai térség fejlődésének mozzanatait is és a folyamatokban szerepet játszó személyek életpályáját, karrierútját.

Megismeri a kurzus témájának a NAT, a kerettantervek és az érettségi követelményekhez való illeszkedését.

**Az előadásokon történő részvétel:** az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**A szemináriumokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény**: kollokvium

**Az értékelés módja, ütemezése:**

***A vizsga típusa:* szóbeli**

***A vizsgára bocsátás feltétele és az érdemjegy kialakításának módja***:

A vizsgára bocsátásnak 2 feltétele van: 1. a hallgatóknak egy kapott témában önálló könyvészeti kutatást kell végezniük, melyek eredményét a szemináriumon ismertetik. Erre osztályzatot kapnak. A referátum nem teljesítése elégtelen osztályzatot von maga után, melynek javítására a vizsgaidőszakban biztosítok lehetőséget. A referátum része annak a bemutatása, hogy a NAT-ban, a kerettantervekben és az érettségi követelmények között melyek azok a fogalmak, adatok (lexikák) és fejlesztési feladatok, amelyek a kiselőadás témájához kapcsolódnak.

2. A vizsgára bocsátás másik feltétele: az elhangzott előadások anyagából zárthelyi dolgozatot írnak a hallgatók. Ennek eredménye, a szemináriumi referátum osztályzata és a vizsgatétel elmondására kapott jegy átlaga adja a kurzus érdemjegyét. A sikeres érdemjegy megszerzésének feltétele, hogy egyik érdemjegy sem lehet elégtelen. Sikertelen zárthelyi dolgozat javítására a vizsgaidőszakban biztosítok lehetőséget.

**A szóbeli vizsga témakörei:**

**1. Hatalmi erőviszonyok a hosszú 19. század kezdetén**

**2. Forradalom Franciaországban. Polgári átalakulás az 1791. évi alkotmányban**

**3. A Hegypárt diktatúrája**

**4. A direktórium időszaka**

**5. A konzulátus és Bonaparte Napóleon császársága**

**6. Európa a Szent Szövetség korában**

**7. Oroszország a 19. század első felében**

**8. A lengyel kérdés a „hosszú 19. század” első felében**

**9. Az ipari forradalom és hatása Európában**

**10. Az 1848-49-es forradalmak**

**11. A krími háború és az európai nagyhatalmak**

Az előadások tananyaga:

1-2. Hatalmi erőviszonyok a hosszú 19. század kezdetén

3-4. Forradalom Franciaországban. Polgári átalakulás az 1791. évi alkotmányban

5. A Hegypárt diktatúrája

6. A direktórium időszaka

7-8. A konzulátus és Bonaparte Napóleon császársága

9. Európa a Szent Szövetség korában

10-11. Oroszország a 19. század első felében

12-13. A lengyel kérdés a „hosszú 19. század” első felében

A szemináriumok tananyaga:

A bécsi kongresszus (I. Ferenc, Metternich, I. Sándor, Nesselrode, III. Frigyes Vilmos, Hardenberg, Castlereagh, Wellington, Talleyrand)

A Szent Szövetség kongresszusai

A német államok a 19. század első felében

Az ipari forradalom és hatása Európában

I. Sándor kül- és belpolitikájának értékelése

Az autokrácia kiteljesedése Oroszországban: I. Miklós

A görög szabadságharc

A „júliusi monarchia” Franciaországban (1830-1848)

A belga felkelés

A keleti kérdés a 19. század első felében

Az 1848-49-es forradalmak Európában

Kína a 19. század első felében

Japán a 19. század első felében

A krími háború és az európai nagyhatalmak

**Kötelező** és ajánlott irodalom:

Anderle Ádám: Spanyolország története. Bp., 1999.

Burke, Edmund: Töprengések a francia forradalomról. Bp., 1990.

Castelot, André: Joséphine. Bp., 2000.

Castelot, André: Napóleon és a nők. Bp., 1999.

Castelot, André: Napóleon. Bp., 1999.

**Czövek István: Fejezetek a hosszú 19. század történetéből. Nyíregyháza, 2005.**

Csorba László: Kancellár és „orvos”. (Klemens Lothar von Metternich 1773-1859). In: Szvák Gyula (szerk.): Szürke eminenciások. Bp., 1989. 179-201.

Davies, Norman: Lengyelország története. Bp., 2006.

**Diószegi István: A hatalmi politika másfél évszázada 1789-1939. Bp., 1997.**

Diószegi I. – Harsányi I. – Krausz T. – Németh I.: 20. századi egyetemes történet. 1890-1945. I. Bp., 1999.

Duby, Georges – Mandrou, Robert: A francia civilizáció ezer éve. Bp., 1975.

Font Márta – Krausz Tamás – Niederhauser Emil – Szvák Gyula: Oroszország története. Bp., 1997.

Furet, Francois: A francia forradalom története 1770-1815. Bp., 1996.

Gunst Péter (szerk.): Európa története. Debrecen, 1996.

Hahner Péter: A Bastille-tól Waterlooig. Bp., 1989.

Hahner Péter: A régi rend alkonya. Egyetemes történet 1648-1815. Bp., 2006.

Hahner Péter: Napóleon rendőrminisztere (Joseph Fouché 1759-1820). In: Szvák Gyula (szerk.): Szürke eminenciások. Bp., 1989. 161-177.

Heller, Mihail: Az Orosz Birodalom története. Bp., 2003.

Hobsbawn: A forradalmak kora. Bp., 1988.

Jelavich, Barbara: A Balkán története. Bp., 1996.

Kiss Aladár: Olaszország története. Bp., 1975.

Kissinger, Henry: Diplomácia. Bp., 1998.

Kennedy, Paul: A nagyhatalmak tündöklése és bukása. Gazdasági változások és katonai konfliktusok 1500-2000. Bp., 1992.

Köpeczi Béla: A francia felvilágosodás. Bp., 1986.

Kövér Lajos: Turgot politikai pályája. In: Aetas, 1994/4. 107-131.

Kövér Lajos: XVI. Lajos és Franciaország. In: Aetas, 1994/2. 75-99.

Lefebvre, Georges: Napóleon. Bp., 1975.

**Ormos Mária - Majoros István: Európa a nemzetközi küzdőtéren. Bp., 2003.**

Roberts, Martin: Európa története 1789-1914. Az ipari forradalom és a liberalizmus kora. Bp., 1992.

Sellers-May-McMillen: Az Egyesült Államok története. Bp., 1995.

Soboul, Albert: A francia forradalom története. 1789-1799. Bp., 1999.

Tarle, Jevgenyij: Napóleon. Bp., 1972.

Tarle, J.: Talleyrand. Bp., 1964.

Tulard, Jean: Napóleon. Bp., 1997.

Vadász Sándor: Emberek és eszmék a francia forradalomban 1789-1799. Bp., 1989.

**Vadász Sándor (szerk.): 19. századi egyetemes történelem 1789-1890. Osiris Kiadó, Bp., 2011.**

Zsigmond László: Franciaország 1789-1968. Bp., 1969.

**Források:**

Campan, Mme: Mária Antoinette magánélete. I-II. Bp., 1925-1926.

Diószegi István (szerk.): Egyetemes történeti szöveggyűjtemény 1789-1914. Bp., 2001.

Hahner Péter (szerk.): A nagy francia forradalom dokumentumai. Bp., 1999.

Vadász Sándor (szerk.): A francia forradalom dokumentumai. Bp., 1967.

**Letölthető dokumentumok**

Nemzeti Alaptanterv: <https://magyarkozlony.hu/dokumentumok/3288b6548a740b9c8daf918a399a0bed1985db0f/megtekintes> (A Magyar Közlöny 2020. január 31-I (17.) száma; 5/2020. (I. 31.) Korm. rendelet)

Történelem kerettantervek: <https://www.oktatas.hu/kozneveles/kerettantervek/2020_nat>

Hatályos érettségi és vizsgakövetelmények: <https://www.oktatas.hu/kozneveles/erettsegi/altalanos_tajekoztatas/vizsgakovetelmenyek2017>

Nyíregyháza, 2025. február 5.

Dr. habil. Zsoldos Ildikó

intézetigazgató, főiskolai tanár